ISIGIDIMI SAMAXOSA, NOVEMBER 2, 1885.

87

“ Kute nge Cawa, xa kuti qeke ukusa, nge 17 October, 1885, kanti umntwana olele ediniwe ngepezolo, uvuka namhla ukuba ancamle inzaliseko etamsanqelekileyo yeli lizwi liti, 'Ndiya kwanela ndakuvuka ndifana Nawe.’ Ewe

| Ajong’ ekaya a wam’ amanyatela,

Ndibutataka, ndidiniw’ asingisa kona;

Ndibadula nje, ndotinta apuk'ona;

Ndikokele Msindisi: ndikubona ndoxola.

M. C. M.”

Lovedale Girls’ School,

29 October, 1885.

IZINTO N QEZINTO.

EZASE KOLONI.

Kanjalo kufike ucingo olunendaba zompanga ka Hon. Jonathan Ayliff, obeyi Colonial Secretary obube pesheya kolwandle.

Ezo cingo.—Ati amapepa uhambo Iwe Ruluneli lusapa- zaniile, kuba isalinde ukufika kweyase Natal, kwanokufika kwe nkosi zase Mampondweni ezisinge e Kapa.

Pakati kwezinto ezingamatamsanqa alo nyaka, umfu- ndisi nomfundisikazi base Dikeni (Lovedale) u Rev. P. J. no Mrs. Mzimba bazuze inkwenkwe nge 15 October, 1885.

U Makaula inkosi tama Baca ib’isezihanqeni.—Ati amapepa kuko umntu ob’ebadiwe kweso sitili sake ke, uhambe ematyaleni ngalonto.

UkuDUTYULWA KUKA Mr. LINDROST E DuTYWA.—Ati Amapepa kuhle into embi kunene e Dutywa. Kutiwa u Lindrost lowo udutyulwe kwade kwakatatu wafumana ubunxwelera obubi. Enye imbumbulu ite kata esifubeni ngasekohlo entla kwentliziyo, enye yaqelema ngase kunene.

Utywala lidongwane lokupa.—Liti ipepa lase Kapa kweyele intokazi abati ngu Bees emjelweni. Igqityelwe ihleli pezu kodini lwawo. yabonwa yinkwenkwana egama lingu Timothy Segers. Kanti umdunakazi usuke wozela ecope pezu kwelo liwa waposeka pakati emjelweni, wara- xwa ngamanzi wafa kwapela.

Ukutshabalala kwe mpahla pesheya kwe Nciba.— Uti omnye obale ekona, imantyi yakwa Centane ifumene ukuba kufe inkomo ezingamawaka angamakulu amabini, (200,000), nangapezulu, kususela ekuqaleni komnyaka. Enye ivenkile itenge izikumba ezingamawaka amabini (2,000) iyodwa, kwaye kunjalo nje inkabi nenqwelo kunqa- bile ukuzifumana. Ziyaqokelelana ke yimigoqo.

UBUQILI BAMASELA.—Ati amapepa ke kwabiwa inkabi ezintatu zenkomo ngase Bofolo kutsha nje, kwakungosuku Iwe Sihlanu evekini ukubiwa kwazo. Kwati ufika um-Vulo kwakungaseko nento le, nezikumba sezitengisiwe e Bofolo -ezivenkileni. Nakuba izikumba ezo zifanisiwe kwezo venkile zitengiswe kuzo, abanini kuzixela abaziwa. Ityala selimelene nabo kufunyenwe kubo ezo zikumba.

Ukugqoba IZINDLU.— Kuke kwabanjwa amadodana elele ehlatini, afunyanwa ngamapolisa ase Qonce. Afunyanwa esel’ehombe kunene ngempahla ka Messrs. King & Page, eyemka ngobo busuku yagqojwa ngabo ivenkile yabo. Ay’eyitwele kunene impahla leyo ezingubo, kwanento eninzi yedobilityi. Kuko nenye indodana ebanjwe kwa- ngokuranelwa ukuba ibikwako kwelo qela labapangi.

Kuko amare okuba u Sir Charles Warren akabizelwanga ndawo yakonakala kwanto emsebenzini wake, uwelele indawo yokuba ewufezile kwakanye lomsebenzi, nokuba apakanyiselwe ewongeni lokuba yi Grand Cross ye Saint Michael ne Saint George. Ati amapepa ufikile pesheya, wafika wati, bekuya kulunga ukuba abantu abantsundu bebeyekwa, bengaman’ ukuhlutwa imihlaba yabo.

Ukubinza kwe Nkwenkwezi—Ati amapepa kuke kwa binza inkwenkwezi entshotsholozi ngokuhlwa kwe Cawa. malunga no hafu pasi eyiti. lbinze ivela ngase Mpumala- nga yabinzela e Ntshonalanga, yatsho kwasala kuko um- tshiti obulangatye omde yade yaya yatshona. [Kudala ke, umzi wakowetu, ubuyakuvuya yenje njalonje ukubinza kwayo, yabekisa ubukali kwelase nkumandeni. Bekuya kupiselwa kunene kuxelwe komkulu, ku shwanywe ngama- doda njalo-njalo.—Ed. Sigidimi.

Ukulwa kwabantsundu.—Ati amapepa kuke kwaqubi- sana a Batembu na Mamfengu, kwafa umntu wamnye. Kunduluke amapolisa ase Bika ukuya kuyipelisa lonto. Kuliwe yilempi isemdeni wela Batembu, kufupi ne Tsomo.

Ingozi yakwa Loliwe —Liti ipepa eliyi P. E. Herald, kufe i Bulu elingu Potgieter, linyatelwe ngu loliwe owaye vela e Bayi, lati ixegokazi unina yaba ngamacebetshu. Lama Bulu aye siya kutengisa inkuni emalikeni yase Rini. Ezo nqwelo zazintatu. Kwaye kute shinyi ukuba mnyama ngobo busuku. Kute kwakubon’ ukuba kusagqite mbini inqwelo endleleni ka loliwe, wavakala esenza amakwelo ake. Lite ke eli Bulu lingu Potgieter, kuba liquba le isemva inqwelo, lenza yonke imigudu yokuziquba kanobomi inkabi, ukuba lide ligqite lendlela ka loliwe, waye unina elele etentyini pezulu, kute kusenjalo—“ Abevanga ngani,” yati ukugilwa kwalo nqwelo kwa yinto eyaba masikizi, kwashwankatelwa ndawonye nombexeshi, owarwiqilizwa umgama ozi 80 yards, into esel’ iyintlama, esilwe yacolwa kwe tu. Lasinda ixegokazi kuba ite ukugilwa kwenqwelo yagilelwa malunga ngapambili, yajikeka kodwa yaya yawa, eliti Iona ixegokazi elo, kwafana nokuba yevela eliweni inqwelo leyo ukuwa kwayo. Enye ke into eyafayo zinkabi ezimbini zalo nqwelo.

EZELIPEZULU.

Ingqakaqa kwakona.—Ati amapepa ingqakaqa iyavuka kwakona e Free State. Isel’ iko e Rouxville nase mazantsi e Free State.

Ukubetwa ngu mbane.—Kubetwe inkomo zantatu ngu mbane, ngase Halfway, pakati kwe Kimberley ne Du Toit’s Pan.

Ingqakaqa kwase Dayimani.—Ati amapepa ingqakaqa iyavela kanjako e Kimberley. Kutiwa sekuko abantu aba 18 abasebehliwe.

Abatshileyo kunye nendlu.—Kutiwa kutshe nqu indlu yomfo wase Kimberley ogama lingu Thomson, kwatsha umfazi nomntwana wayo bade bafa, kwasala inkwenkwana empuntshe nge festile.

Ukuzirwitsha.—Kutiwa ite indodana etile eb’igwetyiwe ngenxa yokuba ibulukwe kwi venkile yo Messrs. Oliver no Jackson base Kimberley, lati ipolisa lipinda ukuya kukangela, lafika selilengalenga, izixomile. Koko ihla- ngulweyo, kuba kufikwe ingekafi.

Ukuxinwa kuka Lobengula.—Unyana ka Mzilikazi u Lobengula uza kuhlanganyelwa ngu Khame nempi yase Stelleland ngelinye icala. no Kuruman neyase Transvaal ngelinye. [Konke oku kungenxa yokuba bahlala bene mfazwana ezininzi abantu abantsundu, bengazi ukuba impukane eziluhlaza zingungela kwi nkomo nokuba ngu mntu onendawo yokufa Sine silalo esinaso tina bantu bantsundu, sinetwabe lokucitakala sonke.—Ed. Sigidimi.]

Ukubetwa kwama Bulu yeka Ntsasana.— Kutiwa be- kuko inqwelo zama Bulu zisalalisile ngase Mjikelweni (Race Course) bezivela e Gaqua Town, zizise inkuni. Azivanga ngani, kute ebusuku akubon’ ukuba asalele ama Bulu, eva kuko abantu abakoyo, avuka ke, bate banga bayemka oko abo bantu. Kute kwa semva koko kwafika inginginya eninzi kaloku, isiza sel’ibongana, intyontya namakwelo, ivuma, igqakadula, ipete intonga zayo. Ate ama Bulu akuqonda ukuba akulungile, asel’efana ekotama evela ngamehlo, atyapa ukwenjenjalo, kuba ayazeki into ange eyiyo yilompi yakwa Ntsasana.

Ukubanga ubukosi.—Ati amapepa, kubonakala ukuba u Kuruman, unyana ka Mzilikazi ongu mgqakwe unebango lokuba yinkosi yama Ndebele, waye enjalo nje efuna umhlaba omkulu aya kulaulela kuwo, ukupata eso sizwe, waye efuna nokuba u Lobengula, umkuluwe wake, oyena uyinkosi akutshwe, ibe nguye oyinkosi. Kutiwa u Kuru- man lowo uku Paul Kruger ngoku e Rustenburg, nokuba u Kruger lowo uhamba naye ukuya kwelozwe, enomkosi ongamakulu omahlanu, (500). Eliq'inga inxenye iti livele kwela Bahlambeli. inxenye iti kwelase Transvaal lama Bulu. Abapembeleli bayo lento banga ingabonakala nje- ngokungati ivela kuma Ngesi. [ltumba ekade liliqengele liza kugqabuka ngoku, kuba komnye umhlati sibe site kuko umkosi ongamawaka amabini (2000) oya kunceda u Khame kwaku Lobengula, lowo kuya kuliwa naye ngu Kuruman nama Bulu.—Ed. Sigidimi.]